wickkiey/tamil-wikipedia-chunked huggingface dataset:
# சுக்கூர் மாவட்டம்

## மக்கள்தொகை பரம்பல்

2017 பாகிஸ்தான் மக்கள்தொகை கணக்கெடுப்புப்படி, 5,216 சதுர கிலோ மீட்டர் பரப்பளவு கொண்ட சுக்கூர் மாவட்டத்தின் மக்கள்தொகை 14,87,903 ஆகும். அதில் ஆண்கள் 7,76,259, பெண்கள் 7,11,587, திருநங்கைகள் 57 ஆகவுள்ளனர். மக்கள்தொகையில் 48.398% நகர்புறங்களில் வாழ்கின்றனர்.  
மேல் இருப்புப் பாதை பாலம், சுக்கூர் நகரம்]]  
சுக்கூர் மாவட்டத்தில் 96% இசுலாமியர்களும், 3.28% இந்துக்களும், 0.51% கிறித்தவர்களும், மற்றவர்கள் 0.18% வாழ்கின்றனர். சுக்கூர் மாவட்ட மக்களில் 74.07% சிந்தி மொழியும், 13.82% உருது மொழியும், 6.63% பஞ்சாபி மொழியும், 1.47% பலூச்சி மொழியும், 0.99% சராய்கி மொழியும், பிற மொழி பேசுவோர் 1.49% ஆகவுள்ளனர்.
# மண்டா

**மண்டா** (**Manda**), இந்தியாவின் ஜம்மு காஷ்மீர் மாநிலத்தில் ஜம்மு மாவட்டத்தில் உள்ள சிந்துவெளி நாகரிக கால தொல்லியல் மேடு அமைந்த கிராமம் ஆகும்.  
இந்தியத் தொல்லியல் ஆய்வகம் 1976-77 ஆண்டுகளில் மன்டா கிராமத்தின் தொல்லியல் மேட்டை அகழாாய்வு செய்த போது சிந்துவெளி நாகரீகக் கால தொல்பொருட்கள் கிடைத்தது.
# மண்டா

## அகழ்வாய்வு

மண்டா தொல்லியல் மேட்டை அகழ்வாய்வு செய்த போது, மூன்று கால கட்ட நாகரீகங்களின் தொல்பொருட்கள் கிடைத்தது. குசான் பேரரசிற்குப் பின்னர் இத்தொல்லியல் களம் சிதிலமடைந்ததது.
# மண்டா

## தொல்பொருட்கள்

மண்டா தொல்லியல் களத்தில் கிடைத்த முந்தைய அரப்பா நாகரிகக் காலத்திய தொல்பொருட்களில் குடுவைகள், தட்டுகள், கோப்பைகள், சுடுமண் வளையல்கள், படிவுப் பாறை ஆயுதங்கள், செப்புப் பாத்திரங்கள் உள்ளிட்ட சிவப்பு மட்பாண்டங்கள் கிடைத்துள்ளது. இங்கு முதிர்ந்த அரப்பா காலத்திய சிந்துவெளி எழுத்துக்கள் கூடிய மட்பாண்டங்கள் மற்றும் முடிவுறாத முத்திரை ஒன்று கிடைத்துள்ளது.
# மண்டா

## இதனையும் காண்க

- சிந்துவெளி நாகரிகம்
- சிந்துவெளி நாகரிகத்தின் தொல்லியல் களங்கள்
# ரைசோபியம்

***ரைசோபியம்*** (Rhizobium) என்பது மண்ணில் நைட்ரசன் நிலைப்படுத்துதலில் ஈடுபடக்கூடிய ஒரு பாக்டீரியா பேரினம் ஆகும். இருபுற வெடிக்கனி தாவரங்களில் அவற்றின் வேர்முண்டுகளில் அவற்றின் உள்ளுறைக் கூட்டுயிராக இருந்து நைட்ரசன் நிலைப்படுத்துதலில் ஈடுபடுகிறது. இவ்வகை பாக்டீரியாக்கள் வேர்முண்டுகளில் இருந்து கொண்டு நைட்ரோசெனேசு என்ற நொதியின் உதவியுடன் வளிமண்டல நைட்ரசனை அமோனியாவாக மாற்றி பின்னர் குளூட்டமின் அல்லது யூரைடுகள் போன்ற கரிம நைட்ரசன் சேர்மங்களாக மாற்றி தாவரங்களுக்கு வழங்குகின்றன. மாற்றாக, தாவரமானது, ஒளிச்சேர்க்கையின் மூலம் தயாரிக்கப்பட்ட கரிமச்சேர்மங்களை பாக்டீரியாக்களுக்குத் தருகிறது.
# திதியே கெலோ

**திதியே கெலோ** (Didier Queloz) (பிறப்பு பிப்ரவரி 23, 1966) சுவிட்சர்லாந்தைச் சேர்ந்த வானவியலாளர். இவர் செனீவா பல்கலைக்கழகத்திலும் கேம்பிரிட்சு பல்கலைக்கழகத்திலும் பேராசிரியராக உள்ளார்.. திரினிட்டிக் கல்லூரியில் சிறப்புப்பேராளராகவும் உள்ளார். இவர் 2019 ஆம் ஆண்டிற்கான இயற்பியல் நோபல் பரிசை சேம்சு பீபிள்சு, மிசல் மயோர் ஆகியோருடன் இணைந்து வென்றுள்ளார். இவரின் பரிசுத் தொகை 1/4 பங்கு..  
1995 ஆம் ஆண்டு கெலோ செனீவா பல்கலைக்கழகத்தில் முனைவர்ப்பட்ட தகுதியாளராக இருந்த பொழுது இவருடைய ஆய்வு நெறியாளர் மிசல் மயோர் அவருடன் சேர்ந்து கதிரவ மண்டலத்துக்கு வெளியே பெகாசசு என்னும் விண்மீன் கூட்டத்தில் உள்ள ஒரு விண்மீனைச் சுற்றிவரும் ஒரு புறக்கோள் (exoplanet) ஒன்றை முதன்முதலாகக் கண்டுபிடித்தார்.. இக்கண்டுபிடிப்புக்காக இவருக்கும் இவரின் அன்றைய ஆய்வு நெறியாளர் மிசல் மயோர் அவர்களுக்கும் 2019 ஆம் ஆண்டிற்கான இயற்பியல் நோபல பரிசின் சரி பாதி வழங்கப்பெற்றது. 2019 ஆம் ஆண்டிற்கான நோபல் பரிசின் முதற்பாதி பரிசை சேம்சு பீபிள்சு வென்றார்.
# கற்பகம் பொறியியல் கல்லூரி

**கற்பகம் பொறியியல் கல்லூரி** (*Karpagam College of Engineering*) என்பது 2000 ஆம் ஆண்டில் கற்பகம் அறக்கட்டளையால் நிறுவப்பட்ட ஒரு தன்னாட்சி கல்வி நிறுவனம் ஆகும். இந்த கல்லூரி கற்பகம் கல்வி நிறுவனங்களில் ஒன்றாகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் குழுவால் அங்கீகரிக்கப்பட்டுள்ளது.  மேலும் இது என்.பி.ஏ, டிசிஎஸ், மைக்ரோசாப்ட், விப்ரோ ஆகியவற்றால் அங்கீகாரம் பெற்றது. இக்கல்லூரியில் ஒன்பது இளநிலை படிப்புகளும், ஐந்து முதுநிலை படிப்புகளும் வழங்கப்படுகின்றன.
# கற்பகம் பொறியியல் கல்லூரி

## வரலாறு

கற்பகம் அறக்கட்டளையை 1989 இல் புகழ்பெற்ற தொழிலதிபர் டாக்டர் ஆர். வசந்த குமார் நிறுவினார். முதலில் இந்த அறக்கட்டளை 1995 ஆம் ஆண்டில் கற்பகம் கலை மற்றும் அறிவியல் கல்லூரியை நிறுவியது. பின்னர் 1998 இல் கற்பகம் பலதொழில்நுட்பக் கல்லூரியை நிறுவியது. பின்னர் 2000 இல் கற்பகம் பொறியியல் கல்லூரி தொடங்கப்பட்டது.  
கற்பகம் பொறியியல் கல்லூரி 2007-2008 கல்வியாண்டில் அண்ணா பல்கலைக்கழகத்தால் தன்னாட்சி அந்தஸ்து வழங்கப்பட்டது.
# கற்பகம் பொறியியல் கல்லூரி

## இருப்பிடம்

10.8801 ° N, 77.0224 ° E.  
இந்த வளாகமானது கோயமுத்தூரிலிருந்து 26 கிலோமீட்டர் தொலைவில், மயிலேறிப்பாளையம் கிராமம், ஒத்தக்கல் மண்டபம் அஞ்சல் &nbsp; 641032 என்ற பகுதியியல் உள்ளது.
# கற்பகம் பொறியியல் கல்லூரி

## கல்வி

### வழங்கப்படும் பாடங்கள்

#### இளநிலை பாடங்கள்

- பி.இ. இயந்திரப் பொறியியல்
- பி.இ. ஊர்திப் பொறியியல்
- பி.இ. குடிசார் பொறியியல்
- பி.இ. கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ. மின்னணு மற்றும் தொலைத்தொடர்பு பொறியியல்
- பி.இ. மின் மற்றும் மின்னணு பொறியியல்
- பி.இ. கணினி அறிவியல் மற்றும் பொறியியல் (இணைய பாதுகாப்பு அல்லது சைபர் பாதுகாப்பு)
- பி.இ. மின்னணுவியல் மற்றும் கருவி பொறியியல்
- பி.டெக் தகவல் தொழில்நுட்பம்
# கற்பகம் பொறியியல் கல்லூரி

## கல்வி

### வழங்கப்படும் பாடங்கள்

#### முதுநிலை படிப்புகள்

- எம்பிஏ - முதுநிலை வணிக மேலாண்மை
- எம்.சி.ஏ - முதுநிலை கணினி பயன்பாடு
- எம்.இ. தொடர்பியல் அமைப்புகள்
- எம்.இ. பேரளவு ஒருங்கிணைச் சுற்று வடிவமைப்பு
- எம்.இ. இயந்திரப் பொறியியல்
# கற்பகம் தொழில்நுட்பக் கல்வி நிறுவனம், கோயமுத்தூர்

**கற்பகம் தொழில்நுட்பக் கல்வி நிறுவனம்** (*Karpagam Institute of Technology, Coimbatore*) என்பது கற்பகம் கல்வி நிறுவனங்களில் ஒன்றாகும். இது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது மற்றும் அண்ணா பல்கலைக்கழகத்துடன் இணைக்கப்பட்டுள்ளது, இது கோயம்புத்தூர், போடிபாளையம், எல் அண்ட் டி புறவழிச் சாலைக்கு அருகில் அமைந்துள்ளது.
# கற்பகம் தொழில்நுட்பக் கல்வி நிறுவனம், கோயமுத்தூர்

## கல்வி

### வழங்கப்படும் படிப்புகள்

#### இளநிலை படிப்புகள்

- பி.இ. இயந்திரப் பொறியியல்
- பி.இ. கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ. மின் மற்றும் மின்னணு பொறியியல்
- பி.டெக் தகவல் தொழில்நுட்பம்
# கற்பகம் தொழில்நுட்பக் கல்வி நிறுவனம், கோயமுத்தூர்

## உள்கட்டமைப்பு

இந்த நிறுவனமானது மாணவர்கள் படிப்புகளில் சிறந்து விளங்குவதற்கான அமைதியான சூழ்நிலையையில் அமைந்துள்ளது.  
- மாணவர் விடுதி
- உடற்பயிற்சி மையம்
- வைஃபை வளாகம்
- ஆய்வகங்கள்
- போக்குவரத்து
- மைய நூலகம்
- கருத்தரங்கு அரங்குகள்
# அம்பலப்புழா கிருஷ்ணர் கோயில்

**அம்பலப்புழா ஸ்ரீ கிருஷ்ணர் கோயில்** (Ambalappuzha Sri Krishna Temple) என்பது இந்தியாவின், கேரளத்தின், ஆலப்புழா மாவட்டத்தின், அம்பலப்புழாவில் உள்ள ஒரு இந்து கோவிலாகும்.  
அம்பலப்புழா ஸ்ரீ கிருஷ்ணர் கோயிலானது கி.பி 17 ஆம் நூற்றாண்டில் உள்ளூர் ஆட்சியாளரான செம்பகாசேரி பூராடம் திருனாள்-தேவநாராயணன் தம்புரனால் கட்டப்பட்டதாக நம்பப்படுகிறது.  
அம்பலபுழாவில் கோயிலில் உள்ள கிருஷ்ணரின் சிலையானது விஷ்ணுவின் பார்த்தசார்தி வடிவத்தை ஒத்துள்ளது. வலது கையில் சவுக்கையும், இடது கையில் சங்கையும் வைத்திருப்பதாக உள்ளது. 1789 இல் திப்பு சுல்தானின் படையெடுப்பின்போது, குருவாயூர் கோயிலின் கிருஷ்ணர் சிலையானது கொண்டுவரப்பட்டு 12 ஆண்டுகள் அம்பலப்புழா கோவிலில் பாதுகாப்பாக வைக்கப்பட்டிருந்தது.  
இக்கோயிலில் பிரசாதமாக அரிசி, பால் போன்றவற்றால் ஆன *பால்பாயாசம்*, அளிக்கப்படுகிறது. மேலும் இக்கோயில் பிரசாதத்தை குருவாயூரப்பன் தினமும் வந்து ஏற்றுக்கொள்கிறார் என்று நம்பப்படுகிறது.
# அம்பலப்புழா கிருஷ்ணர் கோயில்

## விழாக்கள்

அம்பலப்புழா கோயில் திருவிழாவானது கி.பி பதினைந்தாம் நூற்றாண்டில் துவக்கப்பட்டது. இந்த காலக்கட்டத்தில், திருவிதாங்கூரின் ஒரு பகுதி செம்பகாசேரி தேவநாராயண வம்சத்தால் ஆளப்பட்டது. இந்த வம்சத்தின் ஆட்சியாளர்கள் மிகுந்த பக்தி மிக்கவர்களாக இருந்தனர். இவர்கள் கரிங்குளம் கோயிலில் இருந்து அம்பம்புலபுழா ஸ்ரீ கிருஷ்ணர் கோவிலுக்கு கிருஷ்ணரின் சிலையை கொண்டு வர வேண்டும் என்று முடிவு செய்தனர். கிருஷ்ணரின் இந்த சிலை கொண்டுவரப்பட்டதை நினைவுகூரும்வகையில் நடத்தப்படும், சம்பகுளம் மூலம் நீர் திருவிழா என்று குறிப்பிடப்படும் அம்பலப்புழா கோயில் திருவிழா உருவானது. இந்த விழா ஒவ்வொரு ஆண்டும் மலையாள ஆண்டின் மிதுனம் மாதத்தின் மூல நாளில் நடத்தப்படுகிறது. ஆரட்டு திருவிழா மார்ச்-ஏப்ரல் மாதங்களில் திருவோணம் நாளில் நடைபெறுகிறது.
# கருமாடிக்குட்டன்

**கருமாடிக்குட்டன்** என்பது ஆலப்புழாவுக்கு அருகிலுள்ள கருமாடியில் காணப்படும் புத்தர் சிலையின் செல்லப் பெயர். இந்தப் பெயருக்கு *கருமாடியைச் சேர்ந்த சிறுவன்* என்று பொருள். இச்சிலையானது 3 அடி உயரம் கொண்டதாக கொண்ட, கருப்பு கிரானைட் கல்லால் செய்யப்பட்டுள்ளது. இச்சிலை 9 முதல் 14 நூற்றாண்டு கால பழமையானது என்று நம்பப்படுகிறது. இச்சிலை அருகிலுள்ள நீரோடையில் "கருமடித் தோடு" என்ற பெயரில் பல நூற்றாண்டுகளாக கேட்பாரற்று கிடந்தது. 1930 களில், காலனித்துவ பிரித்தானிய பொறியியலாளரான சர் ராபர்ட் பிரிஸ்டோ இச்சிலையை கண்டறிந்து இதைப் பாதுகாக்க தகுந்த நடவடிக்கை எடுத்தார். தற்போது இந்தச் சிலை கேரள மாநில அரசின் பாதுகாப்பில் உள்ளது. சிலையின் இடது பகுதி இல்லை. இந்த சிலையின் சிதைவுக்கு காரணம் வரலாற்று விவாதத்திற்கு உட்பட்டதாக உள்ளது.  
தலாய் லாமா 1965 இல் கருமாடிக்கு விஜயம் செய்துள்ளார்.
# கே. பி. ஆர். பொறியியல் மற்றும் தொழில்நுட்பக் கல்வி நிறுவனம்

**கே. பி. ஆர். பொறியியல் மற்றும் தொழில்நுட்பக் கல்வி நிறுவனம்** (KPR Institute of Engineering and Technology)
- 2009 ஆம் ஆண்டு, இந்தியாவின் தமிழ்நாட்டின், கோயம்புத்தூர், அரசூரில் கே.பி.ஆர். அறக்கட்டளையால் நிறுவப்பட்ட ஒரு பொறியியல் கல்லூரி ஆகும். இக்கல்லூரி புது தில்லியின் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்நிறுவனம் "ஏ" தரத்துடன் NAAC ஆல் அங்கீகரிக்கப்பட்டுள்ளது. மேலும் இங்கு வழங்கப்படும் படிப்புகள் தேசிய அங்கீகார வாரியத்தால் (NBA) அங்கீகரிக்கப்படுகின்றன. இங்கு இளநிலை மற்றும் முதுநிலைப் பட்டப் படிப்புகள் வழங்கப்படுகின்றன.
# கே. பி. ஆர். பொறியியல் மற்றும் தொழில்நுட்பக் கல்வி நிறுவனம்

## கல்வி

### இளநிலைப் படிப்புகள்

- பி.இ. - குடிசார் பொறியியல்
- பி.இ. - கணினி அறிவியல் மற்றும் பொறியியல்
- பி.இ. - மின் மற்றும் மின்னணுவியல் பொறியியல்
- பி.இ. - மின்னணு மற்றும் தொடர்பியல் பொறியியல்
- பி.இ. - இயந்திரப் பொறியியல்
- பி.இ. - உயிர்மருத்துவப் பொறியியல்
- பி.டெக். - செயற்கை நுண்ணறிவு மற்றும் தரவு அறிவியல்
- பி.டெக். - வேதிப் பொறியியல்
# கே. பி. ஆர். பொறியியல் மற்றும் தொழில்நுட்பக் கல்வி நிறுவனம்

## கல்வி

### முதுநிலை

- எம்.இ. - கேட் (CAD) / கேம் (CAM)
- எம்.இ. - கணினி அறிவியல் மற்றும் பொறியியல்
- எம்.இ. - பேரளவு ஒருங்கிணைச் சுற்று வடிவமைப்பு
- எம்.இ. - கட்டமைப்புப் பொறியியல்.
# மட்பாண்டத்திற்கு முந்தைய புதிய கற்காலம்

**மட்பாண்டத்திற்கு முந்தைய புதிய கற்காலம்** (*Pre-Pottery Neolithic* (*PPN*) மேற்கு ஆசியாவின் பண்டைய அண்மை கிழக்கில் அமைந்த வளமான பிறை பிரதேசத்தில் உள்ள லெவண்ட் மற்றும் மேல் மெசொப்பொத்தேமியாவில் கிமு 10,000 - கிமு 6,500 வரை நிலவியது.  
இதன் பின்னர் இப்பகுதியில் இடைக்கற்காலத்தில் மலர்ந்த நாத்தூபியன் பண்பாட்டு காலத்தில் மக்கள் கால்நடை வளர்த்தல் மற்றும் பயிரிடுதல் முறை அறிந்திருந்தினர். மட்பாண்டாத்திற்கு முந்தைய புதியகற்காலப் பகுதி கிமு 6200 வரை விளங்கியது. பின்னர் மட்பாண்ட புதிய கற்காலம் துவங்கியது.
# மட்பாண்டத்திற்கு முந்தைய புதிய கற்காலம்

## மட்பாண்டத்திற்கு முந்தைய புதிய கற்காலப் பிரிவுகள்

மட்பாண்டத்திற்கு முந்தைய புதிய கற்காலம் (அ) (**PPNA** கிமு 10,000 – 8,800) மற்றும் மட்பாண்டத்திற்கு முந்தைய புதிய கற்காலம் (ஆ) (**PPNB** கிமு 8,800 – 6500) என இரண்டாகப் பிரிக்கப்படுகிறது.
# மட்பாண்டத்திற்கு முந்தைய புதிய கற்காலம்

## மட்பாண்டத்திற்கு முந்தைய புதிய கற்காலப் பிரிவுகள்

### தெற்கு ஆசியா

தெற்காசியாவில் கிமு 7,500 முதல் கிமு 6,200 முடிய விளங்கிய மட்பாண்டத்திற்கு முந்தைய துவக்க புதிய கற்காலத்திய தொல்லியல் களங்கள், இந்தியாவின் அரியானா மாநிலத்தில் பீர்த்தனா எனுமிடத்தில் கண்டறியப்பட்டது. பாகிஸ்தானின் பலூசிஸ்தான் மாநிலத்தின் கச்சி மாவட்டத்தில் மெஹெர்கர் (கிமு 6,500 முதல் கிமு 5,500 வரை ) தொல்லியல் களத்தில் கோதுமை, பார்லி வேளாண்மை செய்ததையும், ஆடு, மாடுகள் போன்ற கால்நடைகளை வளர்ப்புத் தொழிலில் மேற்கொண்டதை அறியமுடிகிறது.  
தென்னிந்தியாவில் புதிய கற்காலம் கிமு 6,500-இல் தொடங்கி, பெருங்கற்காலம் தொடக்கமான கிமு 1,400 வரை விளங்கியது.
# சான் கூடினஃபு

**சான் பானிசிட்டர் கூடினஃபு** (*John Bannister Goodenough*, பிறப்பு: 25 சூலை 1922) ஓர் அமெரிக்கப் பேராசிரியர். இவர் திண்மநிலை இயற்பியலாளரும், நோபல் விருதாளரும் ஆவார். இவர் டெக்சசு ஆசுட்டினில் உள்ள தெக்சாசு பல்கலைக்கழகத்தில் இயந்திரப் பொறியியல் துறையிலும் பொருளறிவியல் துறையிலும் பேராசிரியராக உள்ளார். இவர் இலித்தியம் மின்மவணு மின்கலங்கள் பற்றிய ஆய்விற்கும் கூடினஃபு-கானமோரி விதிகளுக்கும் புகழ் பெற்றவர். இவர் இசுட்டான்லி விக்கிங்காம், அக்கிரா யோசினோ ஆகிய இருவரோடு சேர்ந்து, இலித்தியம்-மின்மவணு மின்கல வளர்ச்சிகளுக்காக செய்த ஆய்வுகளுக்காக 2019 ஆம் ஆண்டிற்கான வேதியியல் நோபல் பரிசை தனது 97-வது அகவையில் வென்றார். இவரே வரலாற்றில் மிகவும் வயதான காலத்தில் நோபல் பரிசு பெற்றவர் ஆவார்.  
2014 இல் இவர் இலித்தியம்-மின்மவணு மின்கல வளர்ச்சிகளுக்காக செய்த ஆய்வுகளுக்காக திரேப்பர் பரிசு பெற்றார்.
# சான் கூடினஃபு

## இளமை வாழ்க்கையும் கல்வியும்

கூடினஃபு இடாய்ச்சுலாந்தில் இயேனா (Jena) என்னும் ஊரில் தந்தையார் எர்வின் இராம்சிடல் கூடினஃபு (1893-1965) அவர்களுக்கும் தாய் எலென் மெரியம் கூடினஃபு அவர்களுக்கும் பிறந்தார். இவர் பிறக்கும் காலத்தில் இவரின் தந்தையார் ஆர்வேடு பல்கலைக்கழகத்தில் கடவுட்தன்மையியல் கல்லூரியில் முனைவர்ப்பட்டத்துக்குப் படித்துக்கொண்டிருந்தார். இவரின் தந்தையார் பின்னர் யேல் பல்கலைக்கழகத்தில் சமய வரலாற்றுத் துறாய்யில் பேராசிரியராக இருந்தார். இவரின் அண்ணன் மறைந்த வார்டு கூடினஃபு பென்சில்வேனியா பல்கலைக்கழகத்தில் மாந்தவியலாய்வாளராக இருந்தார். இவரும் இவரின் அண்ணனும் மாசாச்சுசெட்சில் உள்ள குரோட்டன் என்னும் இடத்தில் உள்ள தங்கிப்படிக்கும் தனியார் பள்ளியான குரோட்டன் பள்ளியில் படித்தனர். சான் கூடினஃபு 1944 இல் யேல் பல்கலைக்கழகத்தில் கணிதத்தில் இளங்கலை பட்டத்தைப் பெற்றார் அதன் பின்னர் இரண்டாவது உலகப்போரின் பொழுது அமெரிக்கப் படைத்துறையில் விண்கல் ஆய்வாளராக இருந்தார். அதன் பின் சிகாகோ பல்கலைக்கழகத்தில் கிளரன்சு சீனர் ஆய்வு நெறியாள்கையில் 1952 ஆண்டு இயற்பியல் துறையில் முனைவர்ப்பட்டம் பெற்றார்
# பன்னாட்டுத் துடுப்பாட்டப் போட்டிகளில் ரோகித் சர்மா அடித்த நூறுகள்

ரோகித் சர்மா ஒரு இந்தியத் துடுப்பாட்ட வீரர் ஆவார். இவர் இந்தியத் துடுப்பாட்ட அணிக்காக 2007 முதல் விளையாடி வருகிறார். இவர் அக்டோபர் 2019 நிலவரப்படி, 27 ஒருநாள் போட்டிகளில் 27, தேர்வுப் போட்டிகளில் 5 மற்றும் 4 இ20ப போட்டிகளில் 4 என்று பன்னாட்டுத் துடுப்பாட்டப் போட்டிகளில் மொத்தம் 36 நூறுகள் அடித்துள்ளார்.  
சர்மா, ஜூன் 2007இல் அயர்லாந்திற்கு எதிராக ஒருநாள் போட்டியில் அறிமுகமானார். இவர் எடுத்த அதிகபட்ச ஓட்டங்கள் 264. இது அக்டோபர் 2019 நிலவரப்படி ஒருநாள் போட்டிகளில் ஒரு மட்டையாளர் எடுத்த அதிகபட்ச ஓட்டங்களாக உள்ளது. இச்சாதனையை இலங்கைக்கு எதிராக 2014 நவம்பரில் கொல்கத்தாவின் ஈடன் கார்டனில் நடந்த போட்டியில் நிகழ்த்தினார். ஜனவரி 2016 இல், ஆஸ்திரேலியாவுக்கு எதிராக 171 ஓட்டங்கள் எடுத்தார்; 2018 ஆம் ஆண்டில் இங்கிலாந்தின் ஜேசன் ராய் 180 ரன்கள் எடுக்கும் வரை ஆஸ்திரேலியாவுக்கு எதிராக அந்நாட்டிற்கு வருகை தரும் ஒரு மட்டையாளரின் அதிகபட்ச ஓட்டங்களாக இது இருந்தது. உலகக்கோப்பையின் ஒரு பதிப்பில் ஐந்து நூறுகள் அடித்த முதல் வீரர் என்ற பெருமையை இவர் பெற்றார். 2019 உலகக்கோப்பையில் இலங்கைக்கு எதிராக 103 ரன்கள் எடுத்தார். சர்மாவின் மூன்று இருநூறுகள் மற்றும் 150க்கும் மேற்பட்ட ஓட்டங்களை ஏழு முறை எடுத்தது ஆகியவை ஒருநாள் துடுப்பாட்டத்தில் ஒரு சாதனையாகும்.  
மேற்கிந்தியத் தீவுகளுக்கு எதிரான 2013–14 உள்நாட்டுத் தொடரின் போது தேர்வுப் போட்டிகளில் ரோகித் சர்மா அறிமுகமானார். இதில் அவர் தொடர்ச்சியான இரு போட்டிகளில் இரண்டு நூறுகளை அடித்தார். அதில் அவர் அறிமுகப் போட்டியில் எடுத்த 177 ஓட்டங்களும் அடங்கும். இவர் அக்டோபர் 2015 இல், தென்னாப்பிரிக்காவுக்கு எதிராக 106 ரன்கள் எடுத்தபோது, இ20ப வடிவில் நூறு அடித்த இரண்டாவது இந்தியரானார். இ20ப போட்டிகளில் அதிவிரைவாக நூறு அடித்தவர் என்ற சாதனையை டேவிட் மில்லருடன் சர்மா பகிர்ந்து கொண்டுள்ளார். மேலும் நான்கு முறை இவர் எடுத்த நூறுகள் இ20ப போட்டிகளில் ஒரு மட்டையாளர் அதிகமுறை எடுத்த நூறுகளாகும். அக்டோபர் 2019 நிலவரப்படி, பன்னாட்டுத் துடுப்பாட்டப் போட்டிகளில் நூறு அடித்த வீரர்களில் சர்மா 25 வது இடத்தைப் பகிர்ந்து கொண்டுள்ளார்.
# அக்கிரா யோசினோ

**அக்கிரா யோசினோ** (*Akira Yoshino*, , பிறப்பு: சனவரி 30, 1948) சப்பானிய வேதியியலாளர். அசாகி காசேயி நிறுவனத்தில் சிறப்புப்பேராளரும் மெய்ச்சோ பல்கலைக்கழகத்தில் பேராசிரியரும் ஆவார். இன்றைய செல்லிடத் தொலைபேசிகளிலும், மடிக்கணினிகளிலும் பரவலாகப் பயன்படுத்தப்படும் பாதுகாப்பான இலித்தியம்-மின்மவணு மின்கலத்தைக் கண்டுபிடித்தவர்.
# அக்கிரா யோசினோ

## இளமை வாழ்க்கையும் கல்வியும்

அக்கிரா யோசினோ சப்பானில் சூயிட்டாவில் 1948, சனவரி 30 இல் பிறந்தார். இவர் கியோட்டோ பல்க்லைக்கழகத்தில் இளங்கலை அறிவியல் (1970) படிப்பும் பொறியியலில் முதுகலைப் படிப்பும் (1972) படித்த பின்னர் ஒசாக்கா பல்கலைக்கழகத்தில் முனைவர் பட்டமும் பெற்றார் .
# அக்கிரா யோசினோ

## பணிவரலாறு

- 1972: காவாசாக்கி ஆய்வுக்களம், அசாஃகி கசெயி நிறுவனம். / இலித்திய-மின்மவணு மின்கலம் வளர்த்தெடுத்தல்.
- 1992: மேலாளர், உருப்படி வளர்ச்சிக் குழு, மின்மவணு மின்ககலத் தொழில் முன்னேற்றாத் துறை, அசாஃகி கசெயி நிறுவனம்
- 1994: மேலாளர், நுட்பியல் வளர்ச்சி, அ&தொ மின்கல நிறுவன, (இலித்திய-மின்மவணு மின்கலம் படைப்பர், அசாஃகி கசெயி-தோசிபா இணைந்த முயற்சி)
- 2003–இன்றுவரை: சிறப்புப்பேராளர், அசாஃகி கசெயி நிறுவனம்/அடுத்தத் தலைமுறைப் பாரவை
- 2005–இன்றுவரை: பொது மேலாளர், யோசினோ ஆய்வுக்களம், அசாஃகி கசெயி நிறுவனம் / முன்னணி மின்கல ஆய்வு
# அக்கிரா யோசினோ

## இலித்தியம்-மின்மவணு மின்கலம் கண்டுபிடிப்பு

1981 இல் அக்கிரா யோசினோ பாலியசிட்டிலீனைப் பயன்படுத்தி மீள்மின்மமூட்டவல்ல மின்கலங்கள் பற்றிய ஆய்வைத் தொடங்கினார். பாலியசிட்டிலீன் மின்மம் கடத்தவல்ல பல்லுரு ஆகும். இதனை இடேக்கி சிராக்காவா கண்டுபிடித்தார். இதற்காக சிராக்காவா 2000 ஆண்டிற்கான வேதிபியல் நோபல் பரிசை வென்றார்.  
1983 இல் யோசினோ இலித்தியம் கோபாற்று ஆக்சைடு என்பதை காத்தோடாக (எதிர்மின்மக் கொள்வாயாகப்) பயன்படுத்தி, பாலியசிட்டிலீனை ஆனோடாக (நேர்மின்மக் கொள்வாயாகப்) பயன்படுத்தி மீள்மின்மமூட்டவல்ல மின்கலம் ஒன்றின் முதலுருவைப் படைத்தார். இலித்தியம் கோபாற்று ஆக்சைடை (LiCoO2) 1979 இல் இசுட்டான்போர்டு பல்கலைக்கழகத்தில் காடுசல் என்பாரும் அவருடனான ஆய்வாளர்களும் ஆக்சுபோர்டு பல்கலைக்கழகத்தில் சான் கூடினஃபு, கோயிச்சி மிசுசிமா ஆகியோர் கண்டுபிடித்தனர். இந்த முதலுரு மின்கலத்தில் நேர்மின்மக் கொள்வாயில் (ஆனோடில்) இலித்தியம் ஏதும் இல்லை. ஆனால் எதிர்மின்மக் கொள்வாயான இலித்தியக் கோபாற்று ஆக்சைடில் (LiCoO இருந்து இலித்திடிய மின்மவணு ஆனோடுக்கு (நேர்மின்மக் கொள்வாய்க்கு) நகர்ந்து மின்கலத்துக்கு மின்மமூட்டுக்கின்றது. இதுவே தற்கால இலித்திய மின்மவணு மின்கலத்துக்கு முன்னோடி ஆகும்.  
இதுவே தற்கால இலித்திய மின்மவணு மின்கலத்தின் பிறப்பு..
# அக்கிரா யோசினோ

## பரிசுகளும் விருதுகளும்

- 2001: தொழிற்றுறை-சிறப்பு எட்டல்களுக்கான இச்சிமுரா பரிசு
- 2004: சப்பானிய அரசின் செவ்வூதா நாடாவுடனான பதக்கம்.
- 2011: யாமாசாக்கி-தெயிச்சி பரிசு, சப்பான்
- 2012: சூழலிய பாதுக்காப்பு நுட்பியல்களுக்கான ஐ.இ.இ.இ பதக்கம்
- 2013: உலக ஆற்றல் பரிசு
- 2014: திரேப்பர் பரிசு
- 2018: சப்பான் பரிசு
- 2019: ஐரோப்பிய கண்டுபிடிப்பாளர் விருது
- 2019:வேதியியல் நோபல் பரிசு
# கே. டி. வி. ஆர். பொறியியல் மற்றும் தொழில்நுட்ப அறிவுப் பூங்கா

**கே. டி. வி. ஆர். பொறியியல் மற்றும் தொழில்நுட்ப அறிவுப் பூங்கா** (KTVR Knowledge Park for Engineering and Technology) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள தனியார் சுயநிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, அண்ணா பல்கலைக்கழகத்துடன் இணைக்கப்பட்டுள்ளது.
# கே. டி. வி. ஆர். பொறியியல் மற்றும் தொழில்நுட்ப அறிவுப் பூங்கா

## கல்வி

இக்கல்லூரியானது ஐந்து இளநிலை பொறியியல் படிப்புகள் (பி.இ) மற்றும் ஒரு இளநிலை தொழில்நுட்பப் (பி.டெக்.) படிப்பை அளிக்கிறது வழங்குகிறது.  
**பி.இ.**  
- மின்னணுவியல் மற்றும் தொடர்பு பொறியியல் (இ.சி.இ)
- கணினி அறிவியல் மற்றும் பொறியியல் (சி.எஸ்.இ)
- மின் மற்றும் மின்னணுவியல் பொறியியல் (இஇஇ)
- குடிசார் பொறியியல் (சி.இ)
- இயந்திரப் பொறியியல் (எம்.இ.)  
**பி.டெக்**  
- தகவல் தொழில்நுட்பம் (ஐ.டி)
# கே. டி. வி. ஆர். பொறியியல் மற்றும் தொழில்நுட்ப அறிவுப் பூங்கா

## சேர்க்கை நடைமுறை

இக்கல்லூரியியல் இரண்டு பிரிவுகளில் மாணவர்கள் சேர்க்கப்படுகிறார்கள்  
**வழக்கமான சேர்க்கை** : மாணவர்களின் 12 ஆம் வகுப்பு (உயர்நிலை சான்றிதழ்) மதிப்பெண்களின் அடிப்படையில் அனுமதிக்கப்படுகிறார்கள். அரசு ஒதுக்கீட்டு இடங்களானது மாநில அரசின் ஒற்றைச்சாரள கலந்தாய்வு மூலமாகவும், நிர்வாக ஒதுக்கீட்டு இடங்கள் ஒழுங்குபடுத்தப்பட்ட கூட்டமைப்பு நடைமுறைகள் மூலமாகவும் தமிழக அரசு விதிமுறைகளின்படியும் சேர்க்கை செய்யப்படுகிறது. இளநிலை படிப்பு காலம் நான்கு ஆண்டுகள் ஆகும்.  
**பக்கவாட்டு சேர்க்கை** : பட்டையப் படிப்பு முடித்த மாணவர்கள் அவர்களின் பட்டையப்படிப்பின் மதிப்பெண்களின் அடிப்படையில் சேர்க்கப்படுகின்றனர். இவர்களுக்கான அரசு ஒதுக்கீட்டு இடங்களானது மாநில அரசின் கலந்தாய்வு மூலமாகவும், நிர்வாக ஒதுக்கீட்டு இடங்களானது ஒழுங்குபடுத்தப்பட்ட கூட்டமைப்பு நடைமுறைகள் மூலமாகவும் தமிழக அரசு விதிமுறைகளின்படியும் சேர்க்கை செய்யப்படுகிறது. இச்சேர்கையில் படிப்புகாலமானது மூன்று ஆண்டுகளாகும். அதாவது வழங்கமான சேர்கையில் சேர்க்கப்படும் மாணவர்கள் இரண்டாம் ஆண்டில் இருக்கும்போது இவர்கள் சேர்க்கப்படுகின்றனர்.
# பார்க் பொறியியல் மற்றும் தொழில்நுட்பக் கல்லூரி

**பார்க் பொறியியல் மற்றும் தொழில்நுட்பக் கல்லூரி** (*Park College of Engineering and Technology*)
- இந்தியாவின், தமிழ்நாட்டில் உள்ள கோயம்புத்தூர் பன்னாட்டு வானூர்தி நிலையத்திலிருந்து . தொலைவில் உள்ள கணியூரில் அமைந்துள்ள பொறியியல் கல்லூரி ஆகும். இது இந்தியாவின் ஐந்தாவது சிறந்த பல்கலைக்கழகமாக அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள சென்னை அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரிக்கு ஐஎஸ்ஓ 9002 சான்றிதழ் வழங்கப்பட்டுள்ளது.
# பார்க் பொறியியல் மற்றும் தொழில்நுட்பக் கல்லூரி

## வரலாறு

இக்கல்லூரியானது 1997 இல் தொடங்கப்பட்டது. இது, தொழில் நகரான கோயமுத்தூரில் இருந்து 28 கி.மீ. தொலைவில் உள்ள, கணியூரில், தேசிய நெடுஞ்சாலை எண் 47 இல் அமைந்துள்ளது. இது 30 ஏக்கர் நிலப்பரப்பில், மூன்று பக்கங்களிலும் பசுமையான வயல்கள், தென்னத் தோப்புகள் போன்றவற்றால் சூழப்பட்டுள்ளது.  
இந்தக் கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது; மேலும் இது தில்லி ஏஐசிடிஇ, மற்றும் என்பிஏ (தேசிய அங்கீகார வாரியம்) ஆகியவற்றால் அங்கீகரிக்கப்பட்டுள்ளது. இது ஒரு ஐஎஸ்ஓ சான்றளிக்கப்பட்ட நிறுவனம். தமிழக அரசின் தொழில்நுட்பக் கல்வி இயக்குநர், கல்லூரியின் மேற்பார்வை அதிகாரியாக உள்ளார். இக்கல்லூரி இருபாலர் பயிலும் சுயநிதி தனியார் கல்வி நிறுவனமாகும்.  
இந்தக் கல்லூரி தொழில்துறை நகரமான கோவைக்கு அருகில் உள்ளது.
# பார்க் பொறியியல் மற்றும் தொழில்நுட்பக் கல்லூரி

## கல்வி

### இளநிலைப் படிப்புகள்

- பி.இ. வான்வெளிப் பொறியியல்
- பி.இ. இயந்திரப் பொறியியல்
- பி.இ. மின் மற்றும் மின்னணு பொறியியல்
- பி.இ. கணினி அறிவியல் மற்றும் பொறியியல்
- பி.டெக். தகவல் தொழில்நுட்பம்
- பி.இ. மின்னணுவியல் மற்றும் தொடர்புப் பொறியியல்
- பி.டெக். ஆடை தொழில்நுட்பம்
# பார்க் பொறியியல் மற்றும் தொழில்நுட்பக் கல்லூரி

## கல்வி

### முதுநிலைப் படிப்புகள்

- எம்.சி.ஏ. - முதுநிலை கணினி பயன்பாடுகள்
- எம்.இ. - வான்வெளிப் பொறியியல்
- எம்.இ. - பொறியியல் வடிவமைப்பு
- எம்.பி.ஏ. - முதுநிலை வணிக மேலாண்மை.
# பி. பி. ஜி. தொழில்நுட்பக் கல்வி நிறுவனம்

**பி. பி. ஜி. தொழில்நுட்பக் கல்வி நிறுவனம்** (*PPG Institute of Technology*) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தனியார் சுயநிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது, மேலும் கோயம்புத்தூர் அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரியானது 2008-2009 கல்வியாண்டில் நிறுவப்பட்டுள்ளது.
# பி. பி. ஜி. தொழில்நுட்பக் கல்வி நிறுவனம்

## இருப்பிடம்

இந்த கல்லூரி விளாங்குறிச்சி, சரவணம்பட்டி (அஞ்சல்), ரத்தினகிரி சாலை, சத்தி சாலை (தே.நெ -209)யில் இருந்து 300 மீட்டர் தொலைவு, கோயம்புத்தூர் என்ற இடத்தில் அமைந்துள்ளது.
# பி. பி. ஜி. தொழில்நுட்பக் கல்வி நிறுவனம்

## கல்வி

இக்கல்லூரியானது இளங்கலை பொறியியல் (பி.இ) படிப்பில் ஆறு படிப்புகளையும், இளநிலை தொழில்நுட்ப (பி.டெக்.) பிடிப்பில் ஒரு படிப்பையும் வழங்குகிறது.  
**பி.இ.**
# பி. பி. ஜி. தொழில்நுட்பக் கல்வி நிறுவனம்

## சேர்க்கை நடைமுறை

இளநிலை படிப்புக்கான மாணவர்கள் அவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது தமிழக அரசின் விதிமுறைகளின்படி மாநில அரசின் கலந்தாய்வு (டி.என்.இ.ஏ) மற்றும் நிர்வாக இடங்களானது ஒழுங்குபடுத்தப்பட்ட நடைமுறைகள் மூலம் சேர்க்கப்படுகின்றனர்.
# புனித மேரித் தீவுகள்

**தேங்காய் தீவுகள்** அல்லது **தொன்செப்பர்** என்று அழைக்கப்பட்டும் **புனித மேரித் தீவுகள்**, இந்தியாவின் கர்நாடகா மாநிலத்தின் உடுப்பியில் உள்ள மால்பே கடற்கரையில் அரேபிய கடலில் உள்ள நான்கு சிறிய தீவுகளின் தொகுப்பாகும். தனித்துவமான பாசால்ட் எரிமலைக் குழம்பினால் உருவான ஒரு புவியியல் உருவாக்கத்தால் (படம்)அவை அறியப்படுகின்றன.  
புனித மேரித் தீவுகள் பாசால்ட் எரிமலையின் வெடிப்பினாலும் காற்றின் கீழ்நோக்கிய அழுத்தத்தாலும் நிலப்பரப்பில் பொங்கி, பரவி வரும் நடவடிக்கைகளால் உருவாக்கப்பட்டது என்பதைக் குறிக்கிறது. ஏனெனில் அந்த நேரத்தில் மடகாசுகர் இந்தியாவுடன் இணைக்கப்பட்டிருந்தது. மடகாசுகரின் பிளவு சுமார் 88 மில்லியன் ஆண்டுகளுக்கு முன்பு நடந்தது.  
கருங்கல் எரிமலைக்குழம்பு நிரல் படிவானது கர்நாடக மாநிலத்திலுள்ள நான்கு புவியியல் நினைவுச்சின்னங்களுள் ஒன்றாகும். மேலும் இந்தியப் புவியியல் நினைவுச்சின்னங்களைப் பாதுகாக்கவும் அவற்றைப் பராமரிக்கவும் மேலும் புவிசார் சுற்றுலாவினை மேம்படுத்தவும் அவற்றை உயர்த்தவும், இந்தியப் புவியியல் ஆய்வுக் கழகத்தால் 2016ஆம் ஆண்டு அறிவிக்கப்பட்ட முப்பத்து இரண்டு தேசிய நினைவுச்சின்னங்களுள் இதுவும் ஒன்றாகும். புவியியல் நினைவுச்சின்னமான "புனித மேரித் தீவுகள்" ஒரு முக்கியமான புவிசார் சுற்றுலாவுக்கான தளமாக கருதப்படுகிறது.
# புனித மேரித் தீவுகள்

## வரலாறு

குந்தாபூரைச் சேர்ந்த ரஞ்சன் பலேகராவின் கூற்றுப்படி, 1498 ஆம் ஆண்டில், வாஸ்கோடகாமா போர்ச்சுகலில் இருந்து கேரளாவில் கோழிக்கோடு, செல்லுமுன்.தனது பயணத்தில் செயின்ட் மேரி தீவுகளை வந்தடைந்து, தீவில் ஒரு சிலுவையை நிறுவினார். இந்த தீவுகளில் ஒன்றான *ஓ பத்ராவ் டி சாண்டா மரியா என்ற* ஒரு தீவினை மரியன்னைக்கு அர்ப்பணிக்கும் விதமாக அப்பெயரினை இட்டார். இந்த பெயரிலிருந்தே தீவுகளுக்கு அவற்றின் தற்போதைய பெயர் கிடைத்தது.
# புனித மேரித் தீவுகள்

## புவியியல் மற்றும் இடவியல்

நான்கு தீவுகளில், வடக்கு திசையில் ஒரு அறுகோண வடிவத்தில் ஒரு பாசால்டிக் பாறை உருவாக்கம் உள்ளது, இதே போன்ற தொரு உருவாக்கம் மால்பேயின் பிற இடங்களிலும் இந்தியாவில் வேறெங்கும் காணப்படவில்லை. இந்த தீவு சுமார் 500 மீ (1640 .4 சதுர அடி) நீளமும், 100 மீ.(328.1 சதுர அடி)பரப்பளவையும் கொண்டுள்ளது . இத்தீவுகளில் தனித்துவமான தென்னை மரங்கள் நிறைந்துள்ளன. தென்கடலின் நீலநிறம் இம்மரங்களில் பிரதிபலிப்பதால் நீல நிறத்தால் அம்மரங்கள் மூடப்பட்டது போன்ற தோற்றத்தைத் தருகின்றன. எனவே இத்தீவுகள் ”தேங்காய்த் தீவுகள் என்றும் அழைக்கப்படுகிறது. இந்தத் தீவுகளில் வசிப்பிடம் எதுவும் இல்லை.  
வடக்கு-தெற்காக அமைந்துள்ள தீவுகள் தொடர்ச்சியற்ற ஒரு சங்கிலிப்பிணைப்பை உருவாக்குகின்றன. இதன் நான்கு பெரிய தீவுகள் தேங்காய் தீவு, வடக்கு தீவு, தர்யபஹதர்கர் தீவு மற்றும் தெற்கு தீவு என்பனவாகும்.  
தீவுகள் பொதுவாக கடற்கரைக் கோட்டிற்கு இணையாக அமைந்துள்ளன. இது இந்தியாவின் மேற்கு கடற்கரையானது பல்லாயிரம் ஆண்டுகளாக உயர்ந்து வருவதற்கான சான்றாகத் தடயங்களை வழங்குகிறது. மேலும் இத்தீவுகளின் நிலவோடானது இதன் தெற்கேயுள்ள சிப்பிக் கடற்கரை மற்றும் சூரத்கல் ஆகியவிடங்களில் படிந்துள்ள கடற்கரைப்படிவுகள், நிலமட்ட உயர்வுகள் மற்றும் அலை அளவீட்டுத் தரவுகள் ஆகியவை கடல் மட்டமானது ஆண்டுக்கு 1 மிமீ. அளவு குறைந்துகொண்டே வந்துள்ளதற்கான சான்றாக விளங்குகிறது.  
புவியியலாளர்கள் மற்றும் சுற்றுலாப் பயணிகளிடையே ஆர்வத்தை உருவாக்கிய தேங்காய் தீவின் மிக அதிக உயரம் சுமார் 10 மீ (32.8 ச. அ) + 6 மீ (19.7 ச.அடி)
# சேர் கான்

சேர் கான் நிறுவனம் இந்தியாவின் மூன்றாவது மிகப்பெரிய சில்லறை தரகு நிறுவனம் ஆகும். முதல் இரண்டு இடங்களை முறையே ஐசிஐசிஐ டைரக்ட் மற்றும் எச்டிஎஃப்சி செக்யுரிட்டிஸ் ஆகிய நிறுவனங்கள் பிடித்துள்ளன. சேர் கான் நிறுவனம் இந்தியாவின் மெய்நிகர் வர்த்தக தளத்தில் முன்னணியில் உள்ள ஒரு நிறுவனம் ஆகும். கடன் பாத்திரங்கள், ஊடுறவு நிதி விநியோகம், பங்குகளுக்கு எதிரான கடன், பொது பங்கு வெளியீட்டிற்கான நிதி அளித்தல் மற்றும் வள மேலாண்மை என பல்வேறு சேவைகளை அளித்து வருகிறது.
# சேர் கான்

### பின்னணி

சேர் கான் நிறுவனம் மும்பையை சேர்ந்த ஸ்ரீபல் மோராகியா என்பவரால் 2000-ம் ஆண்டு துவங்கப்பட்டது.
# உமராபாத்

**உமராபாத்** (*Oomerabad*), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தில் இருக்கும் ஒரு ஊராகும். இது ஆம்பூரிலிருந்து பேரணாம்பட்டு செல்லும் வழியில் 8.8 கிலோமீட்டர் தொலைவில் அமைந்துள்ளது.
# உமராபாத்

## உமராபாத் பெயர் காரணம்

காக்கா முஹம்மது உமர் என்பவர் இப்பகுதியில் ஒரு ஜாமியா தாருஸ்ஸலாம் அரபுக்கல்லூரியை தோற்றுவித்ததையடுத்து அவர் நினைவாக உமாராபாத் என அழைக்கப்படலாயிற்று.
# வேலு பிரபாகரன்

**வேலு பிரபாகரன்** (6 மே 1957 – 18 சூலை 2025, *Velu Prabakaran*) என்பவர் இந்தியத் திரைப்படத் தயாரிப்பாளர், ஒளிப்பதிவாளர், நடிகர் என பல பரிமானங்களைக் கொண்டவராவார். சர்ச்சைக்குரிய கருப்பொருள்களுக்காக அறியப்படுகிறார், பெரும்பாலும் நாத்திகம், புரட்சிகரச் செய்திகளை இவரது படங்களில் எடுத்துக்காட்டுகிறார்..
# வேலு பிரபாகரன்

## சொந்த வாழ்க்கை

பிரபாகரன் ஒரு காலத்தில் நடிகையும் இயக்குநருமாக இருந்த பி. ஜெயதேவியை மணந்தார். பின்னர் தான் இயக்கிய காதல் கதை (2009) திரைப்படத்தில் முக்கிய வேடமேற்று நடித்த செர்லி தாசை திருமணம் செய்து கொள்ளப்போவதாக தன் அறுபது வயதில் 2017 ஆம் ஆண்டு சூன் மாதம் வேலுப்பிரபாகரன் அறிவித்தார்.  
நீண்ட காலமாக நோய்வாய்ப்பட்டிருந்த பிரபாகரன், தனது 68வது வயதில் 2025 சூலை 18 அன்று அதிகாலையில் இறந்தார்.
# வேலு பிரபாகரன்

## திரைப்பட வரலாறு

| ஆண்டு | தலைப்பு | பங்கேற்பு | குறிப்புகள் |
| --- | --- | --- | --- |
| 1989 | *நாளை மனிதன்* |  |  |
| 1989 | *சரியான ஜோடி* |  |  |
| 1989 | *பிக்பாக்கெட்* |  |  |
| 1990 | *அதிசய மனிதன்* |  |  |
| 1991 | உருவம்'' |  |  |
| 1993 | உத்தம ராசா |  |  |
| 1995 | புதிய ஆட்சி | தமிழ்மணி |  |
| 1995 | அசுரன் |  |  |
| 1996 | ராசாளி |  |  |
| 1997 | *கடவுள் (திரைப்படம்)* | ராஜபாண்டி | தமிழக அரசின் சிறந்த திரைக்கதை ஆசிரியர் விருது |
| 1999 | சிவன் |  |  |
| 2000 | *புரட்சிக்காரன்* | தமிழ்மணி |  |
| 2007 | நாளைய பொழுதும் உன்னோடு |  |  |
| 2009 | காதல் கதை | இவரே |  |
| 2011 | *பதினாறு (திரைப்படம்)* |  |  |
| 2017 | ஒரு இயக்குனரின் காதல் டைரி |  |  |
| 2019 | காங்சு ஆப் மெட்ராஸ் |  |  |
| 2021 | *ஜாங்கோ* |  |  |
| 2021 | *ஆன்டி இந்தியன்* | ஆஜியார் |  |
| 2022 | *காடவர்* |  |  |
| 2023 | *பீட்சா 3* |  |  |
| 2023 | *ரெய்டு* |  |  |
| 2024 | *வெப்பன்* | ஓம்கார் |  |
| 2024 | *அப்பு VI ஸ்டான்ர்ட்* |  |  |
| 2025 | *கஜானா* | } |  |
# செனான் நைட்ரேட்டு

**செனான் நைட்ரேட்டு** (*Xenon nitrate*) என்பது (Xe(NO3)
2) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனான் டைபுளோரைடுடன் நீரற்ற நைட்ரிக் அமிலத்தைச் சேர்த்து வினைபுரியச் செய்தால் நிலைத்தன்மையற்ற இச்சேர்மம் உருவாகி மறைகிறது. செனான் புளோரைடு நைட்ரேட்டு என்ற ஒற்றை நைட்ரேட்டைத் தயாரிக்கவும் ஆராயவும் முடிகின்ற அதேவேளையில் செனான் டைநைட்ரேட்டை தனித்துப் பிரிக்கவும் விவரிக்கவும் இயல்வதில்லை.
# செனான் நைட்ரேட்டு

## தயாரிப்பு

செனான் நைட்ரேட்டு பல உற்பத்தி முயற்சிகள் கீழ்கண்ட முறையில் அமைகின்றன:  
XeF<sub>2</sub> + 2HNO<sub>3</sub> → Xe(NO<sub>3</sub>)<sub>2</sub> + 2HF  
இவ்வேதி வினையில் செம்பழுப்பு நிறத்தில் உருவாகும் திண்மம் 23 பாகை செல்சியசு வெப்பநிலையில் சிதைவடையும்போது தற்காலிகமாக நீல நிறமாக மாறுகிறது. செனான் புளோரைடு நைட்ரேட்டு. என்ற பெயராலும் இவை அழைக்கப்படுகின்றன.  
கீழ்கண்ட வினை வழியாக இவை உருவாகின்றன :
[FXeOXeFXeF][AsF<sub>6</sub>] + 2NO<sub>2</sub>F → FXeONO<sub>2</sub> +NO<sub>2</sub>AsF<sub>6</sub>.
FXeONO<sub>2</sub> சேர்மத்தை தூய்மையாக்க இதை SO<sub>2</sub>ClF இல் கரைக்க வேண்டும். நைட்ரோனியம் ஆர்சனிக் எக்சாபுளோரைடு திண்மமாக வீழ்படிவாகிறது.
செனான் டைபுளோரைடு சேர்மத்தை நீர்ம டைநைட்ரசன் டெட்ராக்சைடு கரைசலில் கரைத்து FXeONO<sub>2</sub> சேர்மத்தை மாற்று தயாரிப்பு முறையில் தயாரிக்கலாம். இம்முறையில் குறைவான அளவிலேயே விளைபொருள் உருவாகிறது
XeF<sub>2</sub> + NO<sup>+</sup> + NO<sub>3</sub><sup>−</sup> → FXeONO<sub>2</sub> + NOF at 0&nbsp;°C
இத்தயாரிப்பு முறை ஒரு திறனற்ற தயாரிப்பு முறையாகக் கருதப்படுகிறது. ஏனெனில் நீர்மத்தில் போதுமான அளவுக்கு நைட்ரேட்டு அயனி இருப்பதில்லை. மேலும் செனான் நைட்ரேட்டு சிதைவடைந்து மறைகிறது.
XeF<sub>2</sub> + HNO<sub>3</sub> → FXeNO<sub>3</sub> + HF
மேற்கண்ட தயாரிப்பு முறையிலும் இச்சேர்மம் தயாரிக்கப் படுகிறது:.
# செனான் நைட்ரேட்டு

## பண்புகள்

புளோரோசெனோனியம் நைட்ரேட்டு வெண்மை நிறங்கொண்ட ஒரு படிகப்பொருளாகும். ஒற்றை சரிவச்சு கட்டமைப்பில் உள்ள இச்சேர்மத்தின் படிகங்கள் P21/c என்ற இடக்குழுவை ஏற்றுள்ளன. அலகுக்கூட்டில் நான்கு மூலக்கூறுகள் 386.6 Å3 என்ற ஒட்டுமொத்த கன அளவில் காணப்படுகின்றன. a=4.6663, b=8.799 Å c=9.415 Å மற்றும் செங்குத்துக் கோடல்லாத கோண அளவுகள் β=90.325° , α மற்றும் γ = 90° என்பவை இதன் கள அளவுகளாகும். படிகத்தின் அடர்த்தி அளவு 3.648 என்றும் மூலக்கூற்று எடை அளவு 212.3 எனவும் -173 பாகை செல்சியசு வெப்பநிலையில் மேற்கொள்ளப்பட்ட கணக்கீடுகள் தெரிவிக்கின்றன.
செனான் மற்றும் புளோரின் அணுக்களுக்கிடையில் 1.992 Å பிணைப்பு இடைவெளியும், செனான் மற்றும் ஆக்சிசன் அணுக்களுக்கிடையில் 2.126 Å பிணைப்பு இடைவெளியும், ஆக்சிசன் மற்றும் நைட்ரசன் அணுக்களுக்கிடையில் 1.36 Å பிணைப்பு இடைவெளியும், மற்ற நைட்ரேட்டு ஆக்சிசன் பிணைப்புகள் 1.199 (ஒருபக்கம்) மற்றும் 1.224 Å (மறுபக்கம்) அளவுகளையும் கொண்ட மூலக்கூறுகளாக உள்ளன. FXeO 177.6°, XeON 114.7°, (Xe)ONO 114.5° (ஒருபக்கம்), மற்றவை (Xe)ONO 118.4° (மறுபக்கம்) மற்றும் (Xe-அல்லாத)ONO அளவு 127.1° என்பவை பிணைப்புக் கோண அளவுகளாகும். செனான் அணுவின் மீதுள்ள பிணைப்பு நீளங்களும் கோணங்களும் FXeOSO2F மற்றும் FXeOTeF5 சேர்மங்களில் காணப்படுவதைப் போலவே உள்ளன. முனைவு ஆக்சிசன் பிணைப்பின் இருப்பை இந்த அளவுகள் உணர்த்துகின்றன. செனான்-ஆக்சிசன்–நைட்ரசன் பிணைப்பு கோணம் ஆலசன் நைட்ரேட்டுகளின் கோணங்களைக் காட்டிலும் அதிகமாக உள்ளன. இவ்வேறுபாடு செனான் ஆக்சிசன் பிணைப்பின் குறைந்த பிணைப்பு அடர்த்தியை வெளிப்படுத்துகின்றன. N-O ஒருபக்க பிணைப்பு நீளம் மற்ற ஆலசன் நைட்ரேட்டுக்கு எதிரான N-O மறுபக்க பிணைப்பு நீளத்தைக் காட்டிலும் அதிக நீளம் கொண்டதாக உள்ளது.
FXeONO2 சேர்மம் நிலைப்புத்தன்மை அற்றதல்ல. -78 பாகை செல்சியசு வெப்பநிலையில் மெதுவாக இது XeF2.N2O4 ஆக உடைகிறது. இச்சிதைவு பல நாட்கள் அளவில் நிகழ்கிறது. 0 °பாகை செல்சியசு வெப்பநிலையில் FXeONO2 ஏழுமணி நேரம் என்ற அரை ஆயுட்கால அளவில் சிதைந்து XeF2 என்று மாறுகிறது.
# திருநெல்வேலி-பிலாசுபூர் விரைவுத் தொடருந்து

**திருநெல்வேலி~பிலாசுபூர் விரைவு இரயில்**
(*Tirunelveli Bilaspur Express*) என்பது இந்திய இரயில்வேயில் இடம்பெற்றுள்ள தெற்கு இரயில்வே மண்டலத்தைச் சார்ந்த ஒரு விரைவு இரயில் ஆகும். 22620/22619 என்ற எண்களால் இந்த அதிவிரைவுத் தொடர்வண்டி அடையாளப்படுத்தப்படுகிறது. ஒன்பது ஆண்டுகளுக்கு முன்னர் 2010 ஆம் ஆண்டு சனவரி மாதம் 4 ஆம் தேதி அன்று முதல் இந்த இரயில் சேவை தொடங்கப்பட்டு தொடர்ந்து செயல்பட்டு வருகிறது. அதிவிரைவு வண்டி என்று வகைப்படுத்தப்படும் இது இந்தியாவிலுள்ள தமிழ்நாடு மாநிலத்தின் திருநெல்வேலி சந்திப்புக்கும் சத்தீசுகர் மாநிலத்தின் பிலாசுபூர் சந்திப்புக்கும் இடையில் வாராந்திர இரயில் சேவையாக இயக்கப்பட்டு ஓடுகிறது.  
திருநெல்வேல்யிலிருந்து பிலாசுபூர் செல்லும் இரயில் வண்டியின் எண் 22620 ஆகும்.
இதே இரயில் பிலாசுபூரிலிருந்து திருநெல்வேலிக்கு திரும்புகையில் அந்த வண்டியின் எண் 22619 ஆகும். திரும்பி வருகையில் இது கேரளா, தமிழ்நாடு, ஆந்திரா, தெலுங்கானா,மகாராட்டிரா மற்றும் சத்தீசுகர் மாநிலங்கள் வழியாக பயணம் செய்து திருநெல்வேலியை வந்து அடைகிறது.
# திருநெல்வேலி-பிலாசுபூர் விரைவுத் தொடருந்து

## இரயில் பெட்டிகள்

திருநெல்வேலி - பிலாசுபூர் 22620/19 என்ற அடையாளத்துடன் இயங்குகின்ற இந்த விரைவு இரயில் வண்டியில் முதல் வகுப்பு 2-அடுக்கு குளிரூட்டும் பெட்டி ஒன்றும், 3-அடுக்கு குளிரூட்டும் பெட்டிகள் இரண்டு, 12 படுக்கை வசதி கொண்ட இரண்டாம் வகுப்பு பெட்டிகள், நான்கு பொதுப் பெட்டிகள் முன்பதிவு செய்யப்படாத பெட்டிகள் இரண்டு மற்றும் இரண்டு பொருட்கள் கொண்டுசெல்லும் பெட்டி, இரண்டு உயர்தர சரக்கு கொண்டு செல்லும் பெட்டிகள் ஆகியவை இணைக்கப்பட்டு பயணிகளின் பயணத்திற்கு உதவுகிறது. மேலும் இவ்விரு இரயில்களிலும் உணவுக்காக சமையல் தயாரிப்பு பெட்டிகள் ஏதும் இணைக்கப்படவில்லை..  
2018 ஆம் ஆண்டு சூன் மாதம் 3 ஆம் தேதிமுதல் எல்.எச்.பி ரேக் சேவை எனப்பட்டும் நவீன வகை பெட்டிகள் இந்த இரயிலில் இணைக்கப்பட்டன.  
இந்தியாவில் பெரும்பாலான இரயில் சேவைகள் வழக்கம்போலவே இந்திய இரயில்வேயின் விருப்பப்படி வாடிக்கையாளர்களின் தேவைக்கேற்ப பெட்டிகளில் உரிய வசதிகள் அமைக்கப்படுகிறது.
# திருநெல்வேலி-பிலாசுபூர் விரைவுத் தொடருந்து

## சேவைகள்

திருநெல்வேலி சந்திப்பு முதல் பிலாசுபூர் சந்திப்பு வரை விரைவு இரயில் எண்:22620 , 2,151 கிமீ அல்லது 1,337 மைல் தூரத்தை 37 மணி 10 நிமிடங்களில் ஒரு மணி நேரத்திற்கு 58 கிலோமீட்டர் என்ற வேகத்தில் கடந்து செல்கிறது. பிலாசுபூர் சந்திப்பு முதல் - திருநெல்வேலி சந்திப்பு வரையிலான விரைவு இரயில் எண்: 22619 ஒரு மணி நேரத்திற்கு 57 கிலோமீட்டர் என்ற வேகத்தில் 37 மணி 25 நிமிடங்களில் கடந்து செல்கிறது.  
இரயிலின் சராசரி வேகம் மணிக்கு 55 கிமீ அல்லது 34 மைல் ஆகும். இரயில்வே விதி முறைகளின்படி இந்த இரயிலில் பயணம் மேற்கொள்ள அதிவிரைவு இரயில் என்று குறிப்பிடப்பட்டு அதற்காக நிர்ணயிக்கப்பட்ட கூடுதல் கட்டணம் வசூலிக்கப்படுகிறது. .
# திருநெல்வேலி-பிலாசுபூர் விரைவுத் தொடருந்து

## வழிப்பாதை

திருநெல்வேலி சந்திப்பு முதல் பிலாசுபூர் சந்திப்பு வரை செல்லும் 22620 விரைவு இரயில் எர்ணாகுளம் சந்திப்பு, பாலக்காடு சந்திப்பு, கோயம்புத்தூர் சந்திப்பு, ரேணிகுண்டா சந்திப்பு, விசயவாடா சந்திப்பு, பலார்சா சந்திப்பு, நாக்பூர் சந்திப்பு, கோண்டியா சந்திப்பு, ராய்ப்பூர் சந்திப்பு மற்றும் இறுதியாக பிலாசுபூர் சந்திப்பு என்ற முறையில் பயணிக்கிறது. இவ்விரண்டு சந்திப்புகளுக்கும் இடையில் 27 சந்திப்புகள் இடம்பெற்றுள்ளன.
# திருநெல்வேலி-பிலாசுபூர் விரைவுத் தொடருந்து

## இழுவை

பாதை முழுமையாக மின்மயமாக்கப்பட்டதால், ஈரோடு சந்திப்பு அல்லது ராயபுரம் சார்ந்த வேப்-4 என்ற இரயில் இயந்திரம் இரயிலின் முழு பயணத்திற்கும் தேவையான சக்தியை அளிக்கிறது.
# திருநெல்வேலி-பிலாசுபூர் விரைவுத் தொடருந்து

## இவற்றையும் காண்க

- திருநெல்வேலி சந்திப்பு தொடருந்து நிலையம்
# எஸ். என். எஸ். பொறியியல் கல்லூரி

**எஸ். என். எஸ். பொறியியல் கல்லூரி (தன்னாட்சி)** ( *SNS College of Engineering* ) என்பது இந்தியாவின், தமிழ்நாட்டின், கோயம்புத்தூரில் உள்ள ஒரு தனியார் சுயநிதி பொறியியல் கல்லூரி ஆகும். இந்தக் கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது; மற்றும் அண்ணா பல்கலைக்கழகத்துடன் இணைக்கப்பட்டுள்ளது. இது 2007 ஆம் ஆண்டில் நிறுவப்பட்டது. இதன் இரண்டாவது தொகுதி மாணவர்களைச் சேர்த்துக் கொண்டபோது மொத்தம் 852 மாணவர்களைக் கொண்டதாக இருந்தது.
# எஸ். என். எஸ். பொறியியல் கல்லூரி

## கல்வி

இக்கல்லூரி இளநிலைப் பொறியியல் (பி.இ.) படிப்பில் நான்கு படிப்புகளையும், தொழில்நுட்பப் படிப்பில் (பி.டெக்.) ஒரு படிப்பையும் வழங்குகிறது. முதுநிலைப் படிப்புகளில் முதுநிலைக் கணினி செயலிகள் (எம்.சி.ஏ.), முதுநிலை வணிக மேலாண்மை (எம்.பி.ஏ.) ஆகிய படிப்புகளை வழங்குகிறது.
# எஸ். என். எஸ். பொறியியல் கல்லூரி

## கல்வி

### பி.இ.

- மின்னணுவியல் மற்றும் தொடர்பு பொறியியல் (இ.சி.இ.)
- கணினி அறிவியல் மற்றும் பொறியியல் (சி.எஸ்.இ.)
- மின் மற்றும் மின்னணுவியல் பொறியியல் (இ.இ.இ.)
- இயந்திரப் பொறியியல்
- குடிசார் பொறியியல்
- ஆடை அலங்கார வடிவமைப்பு.
# எஸ். என். எஸ். பொறியியல் கல்லூரி

## கல்வி

### பி.டெக்.

- வேளாண் பொறியியல்
- தகவல் தொழில்நுட்பம்.
# எஸ். என். எஸ். பொறியியல் கல்லூரி

## கல்வி

### முதுநிலைப் படிப்புகள்

- முதுநிலை வணிக மேலாண்மை (எம்.பி.ஏ.)
- முதுநிலை கணினி பயன்பாடு (எம்.சி.ஏ.)
- எம்.இ. கணினி அறிவியல் மற்றும் பொறியியல்
- எம்.இ. பதிகணினியியல் தொழில்நுட்பம்
- எம்.இ. ஆற்றல் மின்னணு மற்றும் செலுத்துதல்
- எம்.டெக். தகவல் தொழில்நுட்பம்
- எம்.இ. உற்பத்திப் பொறியியல்.
# எஸ். என். எஸ். பொறியியல் கல்லூரி

## சேர்க்கை நடைமுறை

இளநிலை மாணவர்கள், அவர்களின் 12 ஆம் வகுப்பு (உயர்நிலைப் பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது, தமிழக அரசின் விதிமுறைகளின்படி, மாநில அரசு கலந்தாய்வு (டி.என்.இ.ஏ.) மற்றும் ஒழுங்குபடுத்தப்பட்ட நடைமுறைகள் மூலம் செய்யப்படுகிறது.
# எஸ். என். எஸ். பொறியியல் கல்லூரி

## கணினி மற்றும் இணைய வசதிகள்

இக்கல்லூரியில் 680 பென்டியம் டூயல் கோர் வசதியைக் கொண்ட கணினி மையம் உள்ளது. இந்த சேவையகத்தில் ஜியோன் டூயல் பென்டியம் டி செயலிகள், 2 ஜிபி ரேம் மற்றும் எஸ்சிஎஸ்ஐ ஹார்ட் டிஸ்க் செயலிகள் பொருத்தப்பட்டுள்ளன. மேலே குறிப்பிடப்பட்ட உள்ளமைப்புகளுடன் 25 கணினிகளைக் கொண்டும், 24x7 இணைய இணைப்பும் உள்ளது. முழு வளாகத்திலும் இணைய வலைப்பின்னல் உள்ளது.
# எஸ். என். எஸ். பொறியியல் கல்லூரி

## நூலகம்

கல்லூரியில் 22,228 க்கும் மேற்பட்ட புத்தகங்கள் மற்றும் 121 பத்திரிகைகள் கொண்ட நூலகம் உள்ளது. பெரும்பாலான புத்தகங்கள் தொழில்நுட்பம் சார்ந்தவை என்றாலும், தன்முன்னேற்றம் குறித்த புத்தகங்களும் கிடைக்கின்றன. இந்த நூலகத்தில் 1,345 க்கும் மேற்பட்ட கல்வி சார்ந்த குறுந்தகடுகள் உள்ளன. நூலகத்தில் புத்தகத் தேடலை எளிதாக்க, நூல் தலைப்புகளின் பட்டியல் கணினிமயமாக்கப்பட்டுள்ளது. மேலும், எண்ணியல் நூலகமானது, 12 டெர்மினல்கள் மற்றும் அகண்ட அலைவரிசை இணைய இணைப்பு கொண்டுள்ளது.
# எஸ். என். எஸ். பொறியியல் கல்லூரி

## விளையாட்டு

இக்கல்லூரி வளாகத்தில் பல்நோக்கு மைதானம், உடற்பயிற்சி கூடம் போன்றவற்றைக் கொண்டுள்ளது. இங்கு பின்வரும் விளையாட்டு வசதிகள் உள்ளன:  
- துடுப்பாட்டம்
- இறகுப்பந்தாட்டம்
- வளைதடியாட்டம்
- கால்பந்து
- கைப்பந்தாட்டம்
- சடுகுடு
- கோ-கோ
- மேசைப்பந்தாட்டம்
- டென்னிசு
- சதுரங்கம்
- கேரம்
- கூடைப்பந்தாட்டம்
# இராமேசுவரம் தொடருந்து நிலையம்

**இராமேசுவரம் தொடருந்து நிலையம்** அல்லது **இராமேஸ்வரம் தொடருந்து நிலையம்** (*Rameswaram railway station*, நிலையக் குறியீடு:*RMM*) இந்தியாவின், தமிழ்நாட்டின், இராமநாதபுரம் மாவட்டத்தில் இராமேசுவரம் தீவில் அமைந்துள்ள ராமேஸ்வரம் நகரத்திற்கு சேவை செய்யும் தொடருந்து நிலையமாகும். இது தென்னக இரயில்வேயின் மதுரை தொடருந்து கோட்டத்தின் கீழ் செயல்படுகிறது. இந்த நிலையம் மிகவும் புகழ்பெற்ற பம்பன் ரயில் பாலம் வழியாக யாத்ரீக நகரத்தையும் தீவின் மற்ற பகுதிகளையும் பிரதான நிலத்துடன் இணைக்கிறது.  
இந்த நிலையம் நாட்டின் மிகப் பழமையான தொடருந்து நிலையங்களில் ஒன்றாகும். சேது அதிவேக விரைவுத் தொடருந்து மற்றும் போட்மெயில் எக்ஸ்பிரஸ் ஆகிய தொடருந்துகள், நூற்றாண்டு காலமாக இங்கிருந்தே சேவையை தொடர்ந்து வருகின்றன. இந்நிலையத்திற்குள் நான்கு நடைமேடைகள், ஏழு தொடருந்து தடங்கள் மற்றும் இரண்டு பிட்லைன்கள் உள்ளன. இங்கிருந்து நாட்டின் பல நகரங்களுக்கு 10-க்கும் மேற்பட்ட தொடருந்து சேவை மக்களின் பயன்பாட்டிற்காக விடப்பட்டுள்ளன.  
இராமேஸ்வரம் தொடருந்து நிலையத்திலிருந்து மானாமதுரை, மதுரை, திருச்சி, தஞ்சாவூர், சிதம்பரம், சென்னை, கோயம்புத்தூர், கன்னியாகுமரி, திருப்பதி, ஐதராபாத் மற்றும் வட இந்தியாவின் வாரணாசி, அயோத்தி, துவாரகை, அஜ்மீர், ஐதராபாத், புவனேஸ்வர் முதலிய நகரங்களுக்கு 15 பயணியர் மற்றும் விரைவுத் தொடருந்துகள் இயக்கப்படுகிறது.
# இராமேசுவரம் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, இராமேசுவரம் தொடருந்து நிலையத்தை புதுப்பிக்கும் பணிக்கு 90 கோடி ரூபாய் ஒதுக்கப்பட்டுள்ளது.
# த கெட் இன் த ஹாட் (சிறுவர் கதைப் புத்தகம்)

**த கெட் இன் த ஹாட்** என்பது சிறுவர் கதைப் புத்தகம் ஆகும். 1957 ஆம் ஆண்டு டாக்டர் சியூஸ் என்ற புனைப்பெயரில் தியோடர் கீசல் எழுத்தில் வெளியிடப்பட்டது. மனித நடத்தையுடைய, சிவப்பும், வெள்ளையும் கலந்த தொப்பியும், சிவப்பு நிற கழுத்துப்பட்டி அணி முடிச்சும் அணிந்துள்ள பூனையை மையமாக வைத்து இந்தக் கதை எழுதப்பட்டுள்ளது. மழை நாள் ஒன்றில் வீட்டில் தனிமைபட்டிருக்கும் இரு சிறுவர்களின் வீட்டில் நுழையும் பூனையானது தனது தந்திரங்களால் அச் சிறுவர்களை மகிழ்விக்கின்றது. பொருள் 1, பொருள் 2 எனும் பூனையின் சகாக்களுடன் இணைந்து வீட்டை அலங்கோலப்படுத்துகிறது. சிறுவர்களின் தாய் வீட்டிற்கு வரும் முன் வீட்டை சுத்தப்படுத்திவிட்டு மறைந்து போகிறது. குழந்தை பருவத்தில் கல்வியறிவு மற்றும் பாரம்பரிய தொடக்கக் கல்வி புத்தகங்களின் பயனற்ற தன்மை குறித்து அமெரிக்கா<nowiki/>வில் நடந்த விவாதத்திற்கு பதிலளிக்கும் விதமாக கீசல் இந்த புத்தகத்தை எழுதினார்.  
இரண்டாம் உலகப் போரின் போது கீசலை சந்தித்த ஹவ்க்டன் மிஃப்ளினில் கல்விப் பிரிவின் இயக்குநராக இருந்த வில்லியம் ஸ்பால்டிங் என்பவர் கீசலிடம் சுவாரஸ்யமான ஒரு தொடக்கக் கல்வி புத்தகமொன்றை எழுதும்படி கேட்டார். கீசெல் ஏற்கனவே ரேண்டம் ஹவுஸுடன் ஒப்பந்தத்தில் இருந்ததால், இரு வெளியீட்டாளர்களிடமும் ஒப்பந்தத்தை மேற்கொண்டார். ஹவ்க்டன் மிஃப்ளினினால் கல்வி பதிப்பு வெளியிடப்பட்டு பள்ளிகளுக்கு விற்கப்பட்டது. ரேண்டம் ஹவுஸினால் வர்த்தக பதிப்பு வெளியிடப்பட்டு புத்தகக் கடைகளில் விற்கப்பட்டது.  
கீசல் கதையை எழுதுவதற்கான இயைபொலியாய் அமைகின்ற இரு சொற்களான கெட் மற்றும் ஹெட் ஆகிய இரு சொற்களை தெரிவு செய்தார். புத்தகம் உடனடியாக விமர்சன ரீதியாகவும், வணிக ரீதியாகவும் வெற்றியை சந்தித்தது. புத்தகம் வெளியிடப்பட்டு மூன்று ஆண்டுகளில் ஒரு மில்லியனுக்கும் அதிகமான பிரதிகள் விற்கப்பட்டன.  
2001 ஆம் ஆண்டில் *பப்ளிஷர்ஸ் வீக்லி சஞ்சிகை* இந்த புத்தகத்தை எல்லா நேரத்திலும் அதிகம் விற்பனையாகும் குழந்தைகள் புத்தகங்களின் பட்டியலில் ஒன்பதாவது இடத்தில் பட்டியலிட்டுள்ளது. 1971 ஆம் ஆண்டு உயிரூட்டப்பட்ட கதாபாத்திரங்களுடன் தொலைக்காட்சியில் ஒளிப் பரப்பபட்டது. மேலும் 2003 ஆம் ஆண்டில் திரைப்படமாகவும் வெளிவந்தது.
# த கெட் இன் த ஹாட் (சிறுவர் கதைப் புத்தகம்)

## கதைச்சுருக்கம்

சாலி என்ற சிறுமியும், அவளது சகோதரனும் குளிர்ந்த, மழை நாளில் தங்கள் வீட்டில் தனியாக உட்கார்ந்து சன்னலுக்கு வெளியே பார்த்துக் கொண்டு இருக்கிறார்கள். திடீரென்று அவர்கள் குதிக்கும் சத்தத்தை கேட்கிறார்கள். அதைத் தொடர்ந்து சிவப்பும் வெள்ளையிம் கோடுகளை கொண்ட தொப்பியும், சிவப்பு நிற கழுத்துப்பட்டி அணி முடிச்சும் அணிந்த உயரமான மானுட பூனையொன்று வருகிறது. தனக்குத் தெரிந்த சில தந்திரங்களைக் கொண்டு குழந்தைகளை மகிழ்விக்க பூனை போவதாக கூறுகிறது. குழந்தைகளின் செல்லப் பிராணியான மீன், பூனையை வெளியேறுமாறு வலியுறுத்துகிறது.  
பூனை தனது குடையின் நுனியில் மீனை சமநிலைப்படுத்துகிறது. அத்தோடு நிறுத்தாமல் பந்தொன்றில் ஏறி தன்னை சமன் வீட்டில் உள்ள பல பொருட்களை தனது உறுப்புக்களினால் சமனிலைப்படுத்த முயற்சி செய்து தரையில் சிதறவிடுகிறது. மீன் மீண்டும் பூனையை வெளியேறுமாறு அறிவுறுத்துகின்றது. பூனை புதிய விளையாட்டொன்றை முன்மொழிகின்றது.  
பூனை வெளியில் இருந்து சிவப்பு நிற பெரிய பெட்டியை எடுத்து வருகின்றது. அந்த பெட்டியில் இருந்து ஒரே மாதிரியான இரு கதாபாத்திரங்கள் வெளிவருகின்றனர். நீல நிற தலை முடியுடன், சிவப்பு நிற ஆடை அணிந்திருக்கின்றனர். அவர்கள் பொருள் ஒன்று, பொருள் இரண்டு என்று பெயரிடப்பட்டுள்ளனர். பொருட்கள் இருவரும் வீட்டினுள் பட்டம் பறக்க விடுதல், சுவரில் உள்ள படங்களை தட்டிவிடுதல், சிறுவர்களின் தாயின் புள்ளியிடப்பட்ட ஆடையை எடுத்தல் போன்ற குழப்பங்களை உண்டு பண்ணுகின்றனர். மீன் சிறுவர்களின் தாய் வீட்டிற்கு வருவதை சன்னல் வழியாக காண்கின்றது. இவை அனைத்தையும் முடிவுக்கு கொண்டு வருவதற்காக சாலியின் சகோதரன் பொருள் ஒன்றையும், பொருள் இரண்டையும் வலையில் பிடிக்கின்றார். பூனை பொருட்கள் இரண்டையும் மீண்டும் சிவப்பு நிற பெட்டியில் பத்திரப்படுத்தி எடுத்துச் செல்கின்றது. பூனையின் செயல்களால் சிறுவர்களும், மீனும் குழப்பமடைந்து காணப்படுகின்றனர். பூனை மீண்டும் வீட்டிற்குள் இயந்திரமொன்றை எடுத்து வருகின்றது. இயந்திரத்தால் விரைவாக வீட்டை சுத்தப்படுத்தி விட்டு சிறுவர்களின் தாய் வருவதற்குள் சென்று விடுகிறது. சிறுவர்களும், மீனும் கதை தொடங்கும் போது இருந்த இடத்திற்கு திரும்புகின்றனர். வீட்டினுள் காலடி எடுத்து வைக்கும் தாய் வெளியே இருக்கும் போது என்ன செய்தீர்கள் என்று சிறுவர்களிடம் வினவுகிறாள். அவர்கள் பதில் சொல்ல தயங்குகிறார்கள். "உங்கள் அம்மா உங்களிடம் கேட்டால் நீங்கள் என்ன செய்வீர்கள் ?" என்ற கேள்வியுடன் கதை முடிகிறது.
# த கெட் இன் த ஹாட் (சிறுவர் கதைப் புத்தகம்)

## வெளியீடு

ஹவ்க்டன் மிஃப்ளினின் வில்லியம் ஸ்பால்டிங்கின் வேண்டுகோளின் பேரில் *த கேட் இன் த ஹாட்* கதைப் புத்தகத்தை எழுத கீசல் ஒப்புக்கொண்டார். இருப்பினும், கீசெல் ரேண்டம் ஹவுஸுடன் ஏற்கனவே ஒப்பந்தம் செய்து இருந்ததால், ரேண்டம் ஹவுஸின் தலைவர் பென்னடர் செர்ப், ஹவ்க்டன் மிஃப்ளினுடன் மற்றுமொரு ஒப்பந்தத்தை மேற்கொண்டு ரேண்டம் ஹவுஸ் வர்த்தக விற்பனையின் உரிமைகளை தக்க வைத்துக் கொண்டார். ஹவ்க்டன் மிஃப்ளின் கல்வி உரிமைகளை தக்க வைத்து கொண்டார்.  
ஹவ்க்டன் மிஃப்ளின் கல்வி பதிப்பு 1957 ஆம் ஆண்டு சனவரி அல்லது பிப்ரவரி இல் வெளியிடப்பட்டது. ரேண்டம் ஹவுஸின் வர்த்தக பதிப்பு அதே ஆண்டில் மார்ச் 1 இல் வெளியிடப்பட்டது. இரண்டு பதிப்புகளும் புத்தகத்தின் அட்டையினால் மட்டுமே வேறுபட்டிருந்தன.  
கலிபோர்னியா, லாஸ் ஏஞ்சல்ஸில் உள்ள புல்லக்கின் டிபார்ட்மென்ட் ஸ்டோர்சில் புத்தகத்தின் முதல் நூறு பிரதிகள் ஒரே நாளில் விற்கப்பட்டு, அதே நாளில் 250 பிரதிகள் விரைவாக மறுவரிசைப்படுத்தப்பட்டது.  
2007 ஆம் ஆண்டின் கணிப்பின்படி, த *கேட் இன் த ஹாட்* புத்தகத்தின் பிரதிகள் 10 மில்லியனுக்கும் அதிகமான அச்சிடப்பட்டுள்ளன. மேலும் இப் புத்தகம் “*கட்டஸ் பெட்டாசடஸ்*” என்ற தலைப்பில் இலத்தீன் மொழியிலும், 12 இற்கும் மேற்பட்ட வெவ்வேறு மொழிகளிளும் மொழிபெயர்க்கப்பட்டுள்ளது.  
2007 ஆம் ஆண்டில், *த கேட் இன் த ஹாட்* புத்தகத்தின் ஐம்பதாம் ஆண்டு நிறைவை முன்னிட்டு, ரேண்டம் ஹவுஸ் தி *அனோடேட்டட் கேட்: அண்டர் தி ஹேட்ஸ் ஆஃப் சியூஸ் அன்ட ஹிஸ் கேட்ஸ்* ஆகிய புத்தகத்தை வெளியிட்டது. இந்த புத்தகம் தி கேட் இன் த ஹாட் மற்றும் அதன் தொடர்ச்சியை உள்ளடக்கியது. 2012 ஆம் ஆண்டில் பள்ளி நூலக இதழ் வெளியிட்ட ஒரு கணக்கெடுப்பில் "சிறந்த 100 பட புத்தகங்களில்" 36 வது இடத்தைப் பிடித்தது - பட்டியலில் உள்ள ஐந்து டாக்டர் சியூஸின் புத்தகங்களில் மூன்றாவது இடத்தை பெற்றுக் கொண்டது. 2004 மற்றும் 2012 ஆம் ஆண்டுகளில் இந்த புத்தகத்திற்கு பில்பி விருது வழங்கப்பட்டது.
# த கெட் இன் த ஹாட் (சிறுவர் கதைப் புத்தகம்)

## தழுவல்கள்

த கேட் இன் த ஹாட் புத்தகத்தின் கதையை தழுவி தொலைக்காட்சி கார்டூன்கள் மற்றும் திரைப்படங்கள் வெளியிடப்பட்டன.  
1971 ஆம் ஆண்டு அனிமேஷன் மியூசிக் டிவி ஸ்பெஷல் இந்த கதை உயிரூட்டப்பட்ட கதாபாத்திரங்களுடன் திரையிடப்பட்டது. இதில் ஆலன் ஷெர்மன் பூனையாக நடித்தார்.  
2003 ஆம் ஆண்டில் லைவ்-ஆக்சன் திரைப்படமாக வெளியிடப்பட்டது, இதில் மைக் மியர்ஸ் பூனையாக நடித்தார். 109 மில்லியன் டாலர் செலவில் தயாரிக்கப்பட்டது. படம் உலகளவில் 3 133,960,541 டாலர்கள் வசூலித்ததாக பாக்ஸ் ஆபிஸ்.காம் தெரிவித்துள்ளது.  
1984 ஆம் ஆண்டில் இந்த புத்தகம் ரஷ்ய மொழியில் தி கேட் இன் த கேப் என்ற பெயரில் கதையில் மாற்றங்கள் செய்யப்பட்டு ஒன்பது நிமிட கார்ட்டூனாக வெளியிடப்பட்டது.  
2009 ஆம் ஆண்டில் ராயல் நேஷனல் தியேட்டர் இந்த புத்தகத்தை தழுவி கேட்டி மிட்செல் இயக்கத்தில் மேடை பதிப்பை உருவாக்கியது.
# பொட்டு (திரைப்படம்)

**பொட்டு** (Pottu) 2019 ஆம் ஆண்டு தமிழில் வெளிவந்த திகில் நகைச்சுவைத் திரைப்படத்தை இயக்குநர் வடிவுடையான் எழுதி இயக்கியுள்ளார். இத்திரைப்படத்தில் பரத் முக்கிய பாத்திரத்திலும், இவருடன் நமிதா, சிருஷ்டி டங்கே, மற்றும் இனியா போன்றோர் உடன் நடித்துள்ளனர். இப்படத்திற்கு அம்ரேஷ் கணேஷ் இசையமைத்துள்ளார். சாலோம் சுடுடியோவிற்காக ஜான் மாக்ஸ் தாயாரித்துள்ளார். இப்படத்தின் தயாரிப்பாளர் மற்றும் இயக்குநர் ஆகிய இருவரும் இணைந்து எடுக்கப்பட்ட சௌகார்பேட்டை என்ற திரைப்படத்தை பின்பற்றி பொட்டு படமாக்கப்பட்டுள்ளது (2016). இப்படம் 2016 ஜனவரியில் தொடங்கப்பட்டு 8 மார்ச் 2019 அன்று வெளியிடப்பட்டது. இது தெலுங்கில் மொழிமாற்றம் செய்யப்பட்டு 8 மார்ச் 2019 அன்று வெளியிடப்பட்டது இந்தியில் *பிந்தி* என்ற பெயரில் டைமன்ஷன் பிக்சர்ஸ் நிறுவனம் வெளியிட்டது..இப்படம் பல எதிர்மறையான விமர்சனங்களை எதிகொண்டது.
# பொட்டு (திரைப்படம்)

## கதைச்சுருக்கம்

இத்திரைப்படம் இரண்டு மருத்துவக்கல்லூரி மாணவர்களான அர்ஜுன் (பரத்) மற்றும் நித்யாவைச்(சிருஷ்டி டங்கே) சுற்றி வருகிறது. பள்ளியில் அர்ஜுன் முதலிடத்தை மோசடியாகப் பெறுகிறார். ஆனால் நித்யா, ஒரு சிறந்த மாணவியாக இருந்தபோதிலும், இரண்டாவது இடத்ததையே பெறுகிறார். இருவரும் ஒரே கல்லூரியில் சேருகிறார்கள், அர்ஜுன் கல்லூரியில் சிறப்பாக செயல்படத் தவறியபோது, தனது கையை வெட்டி தற்கொலைக்கு முயற்சிக்கிறான். பொட்டுவின் கல்லறையில் அவனது இரத்தம் சிந்தும்போது ஏற்படும் விஷயங்கள் ஒரு திருப்பத்தை ஏற்படுத்துகின்றன. மேலும் ஒரு மர்மமான சக்தி அவனது உடலில் நுழைகிறது, அது ஒரு பெண்ணைப் போல நடந்து கொள்ளும்படி அவனைத் தூண்டுகிறது. பின்வருபவை பொட்டுவின் இனியா பின்னால் உள்ள மர்மத்தை அவிழ்த்து விடுவதும், பொட்டு விரும்பியது நடந்ததும் ஆகும்.
# பொட்டு (திரைப்படம்)

## நடிகர்கள்

- பரத் - அர்ஜுனாக
- சிருஷ்டி டங்கே - நித்தியாவாக
- நமிதா - பிரமேஸ்வரியாக
- இனியா - பொட்டுவாக
- ஊர்வசி - அர்ஜுனின் தாயாராக
- தம்பி ராமையா - அர்ஜுனின் தந்தையாக
- சகீலா - பேராசியர்
- நிரோஷா பேராசியர்
- இராசேந்திரன் (நடிகர்)
- மன்சூர் அலி கான்
- பரணி
- சாயாஜி சிண்டே - ஆர். கே